Tarik Kapidžić ponovo izabran za predsjednika Ljekarske komore ZDK

Odlukom delegata Izborne Skupštine Ljekarske komore Zeničko-dobojskog kantona, ovih dana je za predsjednika ove Komore ponovno imenovan primarijus doktor Tarik Kapidžić , kojem je ovo treći mandat zaredom na istoj poziciji.

-U sljedećem mandatnom periodu kao predsjednik Ljekarske komore ZDK zajednom sa Izvršnim odborom imaćemo mnogo posla, a među primarnim zadacima nam je reorganizacija primarne zdravstvene zaštite i u tom cilju smo već pokrenuli jedan dugotrajniji program zajedno sa Udruženjem ljekara porodične medicine, kaže predsjednik Ljekarske komore ZDK, navodeći da će u svom budućem radu prioritet biti i regulisanje prava pacijenata u vezi esencijalne lijekova, koju će nastojati prilagoditi potrebama sadašnjeg trenutka, posebno zbog COVID epidemije.